Yksi elämäni tunteellisimmista hetkistä oli,
kun minut vihittiin klaanin jäseneksi.
Minut vietiin pimeään klavernin saliin.
Ainoa valo, jonka näin, oli tuli sen päädyssä.
He suorittivat seremonian ja puhdistivat vedellä.
PERUSTUU TOSITAPAHTUMIIN
Minulle sanottiin:
"Olet osa näkymätöntä valtakuntaa, yhdistyneitä klaaneja."
Aplodit raikuivat salissa, ja nousin lattialta kyyneleet silmissä.
Olin etsinyt sitä koko ikäni: tilaisuutta tulla kuulluksi ja olla jotain.
Aluksi sanoin: "Ei helvetissä. En halua muuta kuin tappaa hänet."
Sydämessäni ei ollut mitään muuta. Sellainen maine minulla on Durhamissa.
En kerskaile sillä, mutta se on totuus. Jos soitatte Durhamiin, he kertovat.
En hyväksy kieltävää vastausta. Minun täytyy kuulla sana "kyllä".
Kaikkien veri on samanväristä. En ole koskaan nähnyt eriväristä verta.
Sanon aina, että koskaan ei saa antaa periksi, mihin ikinä uskoo.
KORJATKAA TALOMME NYT
Yhtäläiset asumisoikeudet heti!
Tätä sanotaan taikakaupungiksi, herra Atkins. Ei täällä mitään taikaa ole.
Abe Greenfield on vain alhainen slummi-isäntä.
Tiedämme sen molemmat.
Itä-Durhamin mustilla on samat oikeudet kuin kaikilla muillakin.
Tämä tyttö, tämä nuori nainen...
on kolmen lapsen yksihuoltaja.
Hän heräsi tänä aamuna häätöilmoitukseen.
Mutta lämmintä vettä ei ole ollut kahteen viikkoon.
- Näin on, neiti Ann. - Kahteen viikkoon, eikä vessaa.
- Ei vessaa. - Ei vessaa. Se ei ole ihmisen elämää.
Herra Atkins, kirjeiden kirjoittelu loppuu nyt.
Haluamme tulla kuulluksi ennen huomista tuomiota.
Neiti Atwater, meillä on tiukka aikataulu.
Emme voi antaa aikaa kaikille, jotka haluavat puhua.
Kiitos. Voitte lähteä. Herra Tucker, mistä moinen ilo?
Istu alas.
Oikein hyvää iltapäivää teille...
Nyt kuuntelette, valtuutettu. Te myös, herra Tucker.
Emme mene minnekään, ennen kuin puhumme asiaa.
- Onko selvä? - Onko kaikki kunnossa, Bill?
Herra Oldham, olemme istuneet täällä yli puoli tuntia.
- Valtuutettu ei ole tehnyt muuta... - Ann.
Saat tilaisuuden puhua huomenna.
Onko nyt hyvä?
Ei vielä.
Ala tulla.
- Samuel Grace. Jaa-ääniä? - Jaa.
Ei-ääniä? Hyvä on sitten.
Fred Eggert, Gene Waddle ja Samuel Grace on alustavasti hyväksytty-
Pohjois-Carolinan Näkymättömän valtakunnan yksikön 9 kansalaisiksi.
Sihteeri vahvistaa hakemukset ja valmistaa valat seremoniaa varten.
Roy, ensi viikolla varmaankin.
Lopuksi: taistelu-ja tuliasekoulutus jatkuu lauantaina kello 12-16-
toisen upseerin Floyd Kellyn ohjauksessa.
Muistutan nuorisojoukkoja, että koulutus on pakollinen. Onko selvä?
Puhun teille. Näin on.
Kumarrutaan.
Taivaallinen isä, anna meille vahva mieli,
hyvä sydän, aito usko ja valppaat kädet.
Pidä meidät vapaina maailmasta,
jotta voimme taistella hyvän puolesta ja olla palkinnon arvoisia.
Olkaamme veljinä ja klaanilaisina järkkymättömiä ja taipumattomia.
Kun poistumme tästä klavernista ulkomaailman kamppailuun,
älkäämme unohtako, että klaanilaisen korkein kunnia on palvella.
Ei itsensä, vaan toisten puolesta.
Valmistakaa hänet. Hän syntyi valmiina.
- Herra Ellis. - Terve.
Tämä on se uusi poika, josta kerroin.
Totta kai, Ben. Tulkaa toimistoon. Nähdään myöhemmin.
TÄMÄ ON KLAANIN MAA
Istukaa alas.
- Mikä sinun nimesi on? - Leonard, sir.
Älä hermoile, Leonard. Ben kertoi, että haluat mukaan nuorisojoukkoihin.
Kyllä, sir.
Miksi haluat nuorisojoukkoihin?
Jotta voin auttaa... Jotta voin auttaa suojelemaan Amerikan valkoista rotua-
meitä uhkaavilta kommunistineekereiltä ja juutalaisilta.
Hyvä poika, mutta siinä ei ole kaikki.
Meidän oikeutemme, vapautemme ja elämäntapamme tarvitsevat suojelusta.
- Olemme uhanalainen laji. Ymmärrätkö? - Ymmärrän.
Näytän sinulle jotain... Katso tätä.
Jonain päivänä se on arvokkain omaisuutesi.
Saat sillä kaiken, mitä haluat: veljeyttä, aseman yhteisössä-
ja ylpeyden tunteen siitä, että olet osa jotain itseäsi suurempaa.
Mutta se on ennen kaikkea jokapäiväinen muistutus siitä,
ettet ole enää ulkopuolinen.
Tervetuloa nuorisojoukkoihin, Leonard.
- Hoidammeko sen homman? - Joo.
Ben, tuo auto takapihalle.
Mitä nyt?
Nyt odotetaan.
- Hänellä on neekeripoikaystävä. - Naapurit ovat valittaneet.
Odota täällä.
Odota valoa, Wiley.
OPERAATIO LÄPIMURTO
Kiitos.
Neiti Dupree...
Tiedän, neiti Dupree, mutta...
Pikku hetki. Neiti Dupree sanoo, ettei hän pääse tulemaan.
Ei tule kuuloonkaan. Anna se.
Cissy, sinun on paras tulla kaupungintalolle tänään.
Ei, en halua kuulla tuota.
Olen ollut yksinhuoltaja 16-vuotiaasta, eli hiton kauemmin kuin sinä.
Sen kuuluukin olla vaikeaa. Tuletko sinne illalla vai et?
Haluan nähdä naamasi mustana ja vihaisena.
Kuka on seuraava?
- Jeb, minä otan tämän. - Selvä, herra Ellis.
- Hoida sinä rengas kuntoon. - Selvä.
- Voitko täyttää paikan illalla? - Tiedät, että voin, Carvie. Mitä nyt?
Greenfieldin käsittely on tänään.
Ann Atwater ja Operaatio Läpimurron neekerit-
järjestävät kohtauksen. Tarvitsen väkeä.
Jessus, Greenfield... Aiotko auttaa sitä lieroa?
Vaalit lähestyvät, ja hänellä on syvät taskut.
Minun pitää edes näyttää kannustavalta.
Sinä tarvitset ystäväsi kaupunginvaltuustossa.
Tiedän, tulemme sinne.
Olette myöhässä.
Tätä kai sanotaan Afrikan ajaksi.
Asialistan ensimmäinen kohta: Edgemontin yhteisöasunnot.
Valtuusto kuulee ensin herra Paulsenia, joka edustaa herra Greenfieldiä.
Hyvää iltaa. Kuten tiedätte, herra Greenfield tarjoaa ylpeänä-
mukavia ja edullisia vuokra-asuntoja monille durhamilaisille.
Valtuusto kuulee herra Paulsenia.
Kuten missä tahansa asumuksessa, toisinaan tulee väistämättä kulumisia.
Herra Greenfieldillä on täysi aikomus käsitellä näiden ihmisten ongelmat.
Huonon sään takia-
herra Greenfield ei ole tosin ennättänyt kaikkien luokse.
Valetta.
Pyydämme valtuustolta 90 päivää lisäaikaa näitä pieniä korjauksia varten.
- Kiitos. - Neiti Atwater.
Epämukavat ja kohtuuttoman kalliit vuokra-asunnot-
ovat ainoat kaksi asiaa, jotka Abe Greenfield on meille antanut.
Tässä on 79 kirjallista valitusta Edgemontin asukkailta.
Joka ikinen niistä on sääntörikkomus.
Otin ne mukaan, koska ette ilmeisesti saaneet niitä ensimmäisillä kerroilla.
Järjestystä!
Olemme kyllästyneet tämän miehen häätöilmoituksiin ja vuokrankorotuksiin.
Hän ei välitä pätkääkään vuokralaistensa elinolosuhteista.
Me olemme ihmisiä!
Ihmisten ei pitäisi joutua elämään näin.
Kiitos kommenteistanne, neiti Atwater.
Toimitan valitukset henkilökohtaisesti-
asuntokomissiolle käsiteltäväksi.
Tällä erää valtuusto myöntää pyydetyn 90 päivän lisäajan.
Kiitos kaikille. Valtuusto pitää nyt taukoa ensi viikkoon.
Heippa.
Laita se lehti pois, Claiborne.
- Laita se pois. - Hyvä on.
- Isä... - On aika jutella lastesi kanssa.
- Claiborne. - Juttelen minä...
Mitä arvosanoja on tullut, Tim?
Tim, vastaa isällesi.
- Minut hylätään matikassa. - Koska olet tyhmä.
Olet ainakin yrittänyt.
Ehkä opettaja voisi auttaa sinua vähän koulun jälkeen.
Tuskin tämä opettaja.
Miksei?
Hän sanoi, ettei minulla ole numeropäätä, mutta että se ei haittaa.
Tulen kuitenkin töihin huoltoasemalle kanssasi.
Niin... Ehkä se opettaja ei ole kovin fiksu.
Käyn aamulla Murdockissa katsomassa veljeänne.
- Anna hänelle pusu meiltä. - Totta kai.
En pidä siitä paikasta.
- Se on täynnä hyypiöitä ja älykääpiöitä. - Kenneth Wade!
Älä sano veljestäsi noin!
En tarkoittanut häntä.
Hän ei vain ole yhtä onnekas kuin te.
- Anteeksi. - Saat luvan tyhjentää pöydän.
Selvä.
- Minä menen. Anna pusu, muru. - Heippa, isä.
Mennään tytöt! Vipinää kinttuihin!
Marilynn!
Unohdit eväät.
Unohtaisit pääsi, jollei se olisi kiinni hartioissasi. Alahan mennä.
MURDOCKIN PSYKIATRINEN HOITOLAITOS
Auta minua vähän.
- Etkö voi nyt auttaa vähän? - Hei, kaveri.
Isä tässä. Miten voit, murunen?
- Söitkö jo aamiaista? - Pannukakkuja aamulla.
Sehän on lempiruokaasi.
Kiitos.
Tässä on munia ja vaahterasiirappia.
Tämä pitää paloitella etukäteen.
Hän ei voi niellä näin paljon.
Kas noin...
Tämän puolen kolmonen kerrotaan kahdella.
Muistakaa: mitä ikinä teette alhaalla, se pitää tehdä myös yläpuolella.
Hyvä. Selvittäkää nyt antamani yhtälöt.
Katsotaan, miten seuraava onnistuu.
EAST ENDIN ALAKOULU
Muodostakaa jono.
Ann Atwater.
- Äiti! - Luojan kiitos.
- Oletko kunnossa? - Olen.
Odota autossa, tulen pian.
- Loukkaantuiko kukaan? - Ei.
- Vain paljon savua. - Miten se alkoi?
Luultavasti sähkövika, ylläpito on niin huonoa.
- Tai se on voitu sytyttää tahallaan. - Ei, klaani ei ole niin tyhmä.
- Miten niin? - Kun mustien koulu palaa...
Mitä?
Sitten mustien lasten pitää löytää uusi koulu.
Hän jätti sen vapaa-asentoon, ja auto vyöryi takaisin rotkoon.
Se löytyi vasta kahden viikon päästä.
Puhutko taas siitä, miten pieni muna sinulla on, Wiley?
- Tuo ei ole hauskaa, Doreen. - Ei ainakaan siinä mielessä hauskaa.
Äijällä on yksi käsi.
- CP. - Garland Keith.
Ystäväni, olet myöhään liikkeellä.
- Haluatko istua? - Ei, kiitos. Hyvät herrat.
Jotain tärkeää asiaa sinulla on, jos raahaudut tällaiseen läävään.
- Floyd, älä viitsi. - Ei, ei.
Pidän Valkoisten kansalaisten neuvostosta paraatilavoineen-
ja hienoine country clubin kokouksineen.
On aina kunnia siivota heidän jälkensä.
- Tehdä likaiset työt. - Suo anteeksi, on ollut pitkä viikko.
Siitä on valitettavasti tulossa vähän pidempi.
East Endin alakoulussa oli tänään tulipalo.
Mitä sitten? Se on mustien koulu.
Vanhemmat ovat jo jättäneet anomuksen, jotta oppilaat saisivat-
käydä kouluvuoden loppuun Durhamin alakoulussa.
Huomenna on valtuuston hätäkokous.
- No... Ann Atwater? - Eiköhän.
Se ei ole mikään pikku kiista vuokraisännästä.
Tarvitset kaikkien tuen.
Siksi olen täällä, CP.
Pelottiko sinua?
Vähän.
Kaikki järjestyy kyllä.
Lepää vähän, kulta. Yritä nukkua.
- Onko tarpeeksi lämmin? - On.
Äiti...
Missä me nyt käymme koulua?
Älä murehdi mistään. Äiti löytää sinulle kivan paikan.
Lue iltarukouksesi.
Tulipalo rajoittui rakennuksen tiloihin ja kenties laitteisiin.
Ensikäynnillä ei tietenkään voi sanoa...
Ne lapset eivät voi mennä Timin kouluun.
- Jonnekin heidät pitää laittaa. - Ei ainakaan Durhamin alakouluun.
Timillä on jo tarpeeksi ongelmia.
Pitää ehkä katsoa jotain yksityiskoulua kaupungin ulkopuolelta.
- Niinkö? Miten me sen maksamme? - Se on työn alla.
Mistään ei tule mitään, ennen kuin myyt bensaa Durhamin toiselle puoliskolle.
- Mitä tuo nyt tarkoittaa? - Tiedät, mitä se tarkoittaa.
- Tuo ei ole reilua. - Se ei ole reilua, vaan fakta.
Tiedät, etten voi.
Miltä näyttäisi, jos klaanin johtaja tankkaisi neekerin autoa?
Mitä klaanilaiset siitä sanoisivat?
En tiennytkään, että klaani maksaa laskusi.
- Niinpä. - Nyt se alkaa.
Roikut aina klavernin salissa-
jauhamassa neekereistä, kommareista ja juutalaisista.
- En kuulosta tuolta. - Kuulostatpa.
- Anna vähän... - Claiborne Ellis, haiset oluelta.
Ne lapset eivät kyllä tule meidän kouluumme.
Valtuuston hätäkokous kutsuttiin koolle myöhään eilen illalla,
kun ilmeisesti sähköpalo tuhosi lähes puolet East Endin alakoulusta.
Kokous on kestänyt jo lähes kolme tuntia.
Valtuuston on tehtävä tänään vaikeita päätöksiä.
On pitänyt miettiä, miten ne päätökset vaikuttavat kahden koulun oppilaisiin.
Kuulimme palopäällikön todistuksen, että 8 luokkaa ja 3 yhteistilaa,
kuten liikuntasali, eivät vaurioituneet palossa.
- Eivät... Oletteko käynyt koulussa? - Hän rikkoo sääntöjä.
Kukaan ei puhu sinulle. Ole hiljaa. Olen nähnyt koulun.
Jos palopäällikkö väittää, että koulu on asumiskelpoinen,
hän valehtelee tai on vain tyhmä!
- Ole sinä hiljaa. - Siinä ei ole mitään järkeä!
Hiljaisuutta saliin!
Tämä on tärkeä asia.
Saatte nyt hemmetti soikoon luvan kuunnella meitä!
Neiti Atwater.
Palatkaa ystävällisesti paikallenne, tai teidät poistetaan.
No niin...
Valtuusto on sitä mieltä, että jäljellä on kaksi peruskysymystä.
Yksi: onko East End tarpeeksi turvallinen ja asumiskelpoinen paikka,
jotta oppilaat voivat käydä kouluvuoden loppuun?
Kaksi: kuormittuisivatko Durhamin alakoulun oppilaat-
epäoikeudenmukaisesti uusien oppilaiden valtavasta tulvasta?
Vastauksemme molempiin kysymyksiin on kyllä.
Koska East Endissä on rajallinen määrä luokkahuoneita,
oppilaat aloittavat vuorojärjestelmän.
Ensimmäinen vuoro on 7-12, ja toinen 12-17.
Neiti Atwater.
- Keitä te oikein olette? - Olemme NAACP: stä.
WDNC: n aamuyhdeksän uutiset, pääjutun kertaus:
NAACP: n oikeustoimet herättävät kohua piirikunnan oikeudessa.
Eräs lähde sanoi, ettei haluaisi olla tuomari Les Hallfordin kengissä tänään.
Huomenta, arvoisa tuomari.
- Onko se siinä? - Saapui juuri äsken.
Rotuerottelun lopettaminen Durhamin julkisissa kouluissa.
- Kutsu Wilbur Hobby tänne. - Selvä.
- Olet ennenkin luovuttanut juttuja muille. - Tiedät, etten voi tehdä sitä.
Ne idiootit lähettivät lapset takaisin kouluun, josta nousee yhä savua.
Jos annan sen muualle, se on sama kuin kielteinen päätös.
Tiedän. Halusin vain varmistaa, että sinä tiedät.
- Pyysin neuvoasi, en saarnaa. - Anteeksi.
- Mitä jos pitkität päätöstä? - Pitkittäisin vain väistämätöntä.
Ei, pitkittäisit, jotta durhamilaiset voivat tehdä oman päätöksensä.
En nyt ymmärrä, Wilbur.
- Tunnen yhden kaverin. - Tunnet yhden kaverin?
Tiedän kaverin, joka johtaa laitosta Shaw'n yliopistossa Raleighissa.
- Hän järjestää charrette-tilaisuuksia. - Mitä ne ovat?
Ne ovat virallisia yhteisökokouksia, joissa on ihmisiä molemmilta puolilta.
Niitä sanotaan charretteiksi. Hän on saanut hyviä tuloksia.
Wilbur... Kutsu se kaveri tänne.
Bill, Wilbur Hobby on puhelimessa.
Wilbur Hobby? Miksi tämä puhelu huolestuttaa minua?
Mikä yhteensattuma, sitä toivoinkin.
Mitä kuuluu, Wilbur? Siellä näyttää olevan ongelmia.
Ei mitään, mitä kunnon annos Bill Riddickiä ei voi ratkaista.
Haloo? Kuulin, että Yorkissa meni hyvin.
York, Pennsylvania ei ole Durham, Pohjois-Carolina.
Sitä suuremmalla syyllä. Me tarvitsemme sinua.
Olet ainoa, joka tekee tällaista. Pääsisit ulos talosta.
Deloreskin sanoi, että teet hänet hulluksi.
Olemme tehneet toisemme hulluiksi.
- Hyvä on, Wilbur. - Mahtavaa.
- Nähdään muutaman tunnin päästä. - Muutaman tunnin? Haloo?
Kutsuin Bill Riddickin johtamaan kymmenen päivän yhteisö-charrettea,
jotta durhamilaiset voivat päättää koulujen rotuerottelun lopettamisesta.
Kaupunginvaltuusto tyytyy päätökseen ja toteuttaa kansalaisten tahdon.
Selkärangaton typerys... "Tyytyy?" Sitä ei edes määritetä.
Hän laittaa meidät määrittämään sen.
Mitä sanomme lehdistölle?
Emme mitään ennen kuin saamme oikeudellisen lausunnon.
Mikä ihme sitä paitsi "charrette" on?
Emme myy bensaa neekereille.
En tullut tankkaamaan. Herra Ellis?
Nimeni on Bill Riddick.
Niin?
- Wilbur Hobby ehdotti... - Lähettikö Wilbur Hobby teidät?
Hän ehdotti tapaamista. Hän sanoi, että edustatte monia kaupunkilaisia.
Siinä hän on oikeassa.
No, minua on pyydetty järjestämään charrette.
- Luen kyllä lehtiä. - Tiedätte siis.
Tulitteko pyytämään minua niihin kokouksiinne?
Tuota... Toistaiseksi vain lounaalle.
- Lounaalle? - Huomenna, Ann Atwaterin kanssa.
Anteeksi mitä?
Tulisitteko minun ja Ann Atwaterin kanssa?
- Ann Atwaterin? - Ann Atwaterin.
Mitä Wilbur Hobby ajatteli, että sanoisin siihen?
- Hän ajatteli, että sanoisitte ei. - Hän oli oikeassa siitäkin.
Katsokaas...
- Ette taida olla täältä päin, herra... - Riddick.
Täkäläiset, ja varsinkin minä, haluavat neekereiden jäävän omiin kouluihinsa.
Se on taatusti yksi vaihtoehto.
No niin... Jätän teille korttini.
Paikallinen numero on takana. Jos muutatte mielenne...
Teidän on paras häipyä täältä.
Menkää sitten, kuten sanoin.
Toivottavasti harkitsette asiaa. Charrette pidetään joka tapauksessa.
Jos oikeasti edustatte väkeänne, edustakaa heitä.
Hyvää päivänjatkoa.
Se tekee olosi epämukavaksi, mutta se on parasta, mitä voisi tapahtua.
En käyttäisi sanaa "epämukava", Carvie.
Mitä luulet, että tapahtuisi, jos paikallasi olisi valkoinen liberaali?
Ei mitään hyvää.
Liberaali ja Atwater vievät asiansa läpi
nopeammin kuin kuuman veitsen voissa.
- Siinä ei olekaan mitään järkeä. - Missä?
Se Riddickin neekeri ei halua rotuerottelua, joten miksi minä?
Minunhan pitäisi olla viimeinen hänen listallaan.
CP, tämä tuomari... Kätemme ovat ehkä sidotut.
Sillä ei ole väliä, jos saamme ystävän sisälle.
- Varsinkin, jos se ystävä on CP Ellis. - Charlie, minä...
Hän antaa sinulle avaimet koulujen rotuerottelun lopettamiseen.
Ja sinä lukitset oven.
Hei, mitä kuuluu? Miten isäsi voi?
- Kuinka myöhässä hän on? - 20 minuuttia.
CP tulee muka lounaalle kahden neekerin kanssa...
Hän ampuisi meidät mieluummin.
- Te pohjoisen ihmiset ette tajua sitä. - Olen Pohjois-Carolinasta.
Niinkö? Mistä päin?
- Hertfordin piirikunnasta. - Silti pohjoisempaa.
Hän tuli.
Sieltä hän tulee.
Katso nyt tuota hullua valkoista miestä. Ravaa edestakaisin...
En odota tuota kalpeanaamaa. Minulla on nälkä.
Herra Ellis... Tulkaa istumaan.
No, hyvä on.
Kiitos, että tulitte. Toivottavasti tämä on ensimmäinen askel...
En aio istua tässä minuuttiakaan pidempään kuin on pakko...
Ala laputtaa sitten. Sitten minä ja Bill voimme keskustella sivistyneesti.
Pidän ohjauskomitean kokouksen täällä lauantaina.
Olen kutsunut ihmisiä, jotka edustavat kaikenlaisia kansalaisia yhteisössä.
Täällä on vain kahdenlaisia.
Valkoisia, mustia, liberaaleja, konservatiiveja.
Jotta charrette onnistuisi, tarvitsemme paljon erilaisia ihmisiä.
Hänen väkensä pukeutuu lakanoihin ja huppuihin. Vai mitä, CP?
Jos kokouksesta on jo päätetty, mitä helkkaria minä täällä teen?
Olette täällä, molemmat, koska tarvitsen kaksi yhteispuheenjohtajaa.
Johtamaan charrettea.
Mietin sitä, mutta vain,
koska en halua teikäläisten johtavan... Mikä se onkaan?
Sitä sähellystä.
Minäkään en tajua, mitä sinä yrität.
En pidä siitä.
Voin auttaa, mutta en kyllä tee töitä tuon kalpeanaaman kanssa.
Etsi jostain muualta.
Tämä maissileipä on hyvää.
Autan tyhjentämään pöydän. Se oli herkullista.
Miten ystävällistä, kiitos.
- Ylitit itsesi, rouva Keith. - Kiitos, CP.
Kymmenen päivää on pitkä aika niiden kanssa.
Se on myös pitkä aika tehdä päätöksiä
rotuerottelun lopettamisesta ilman meitä.
Sitä ei ole silti yhtään helpompi myydä väelleni.
Olet heidän johtajansa, CP. Saat heidät ymmärtämään.
Sehän sanotaan klaanin käsikirjassakin:
"Jos vihollista ei tunne, se auttaa ja lohduttaa heitä", ja niin poispäin.
Totuus on, että emme tunne vihollista yhtään.
Vai mitä?
Riuhdot liipaisinta liian lujaa. Ajattele, että painat sitä, etkä vedä.
Huomio! Kuunnelkaa tätä miestä. Herra Kelly on asiantuntija.
Hän tietää jopa sanan, kun hengitetään ennen ampumista. Mikä se olikaan?
- Hengitystauko. - Mitä minä sanoin?
Yksi vielä, sitten seuraava.
Et oikein välittänyt eilisestä keskustelusta.
Kahdestaan on parempi. En tykkää puhua sekalaisessa seurassa.
Tarvitsemme tosiaan väkeä sinne, ja Carvie pyysi minua henkilökohtaisesti.
Tiedän. Tuen sinua, mutta...
- Ole varovainen. - Miten niin?
Kun painii sian kanssa...
tulee mutaiseksi.
Näiden kriteerien saavuttaminen riippuu yksinomaan-
tämän ohjauskomitean omistautumisesta ja innokkuudesta.
Meillä ei ole paljon aikaa järjestäytyä.
Ensimmäinen tavoite on levittää sanaa-
ja rekrytoida mahdollisimman paljon kansalaisia osallistumaan.
KANSALAISIA
No niin...
Ennen kuin jatkamme, meidän pitää valita kaksi yhteispuheenjohtajaa.
Minä nimeän Ann Atwaterin...
ja CP Ellisin.
Mutta hän on klaanilainen. Kyse on rotuerottelun poistamisesta.
Sanoin jo, etten tee töitä tuon miehen kanssa.
- Sehän sopii minulle. - Kaikki tietävät sen.
Odota hetki. Haluaisin kuulla CP: n mielipiteen. Herra Ellis?
Minulla ei ole tapana hakea työhön jota en halua, mutta kerron, koska kysyit.
Kaikki puhuvat siitä, mitä kaikkea neekerit haluavat.
Koko juttu alkoi neekereiden vaatimuksesta.
Entä valkoiset ja mitä me haluamme?
- Teillä on jo kaikkea. - Ei ole.
Nyt kaupungin neekerit yrittävät viedä kaiken, mitä on jäljellä.
He eivät halua, että kouluissa soitetaan "Dixieä". Se on meidän laulumme.
He suuttuvat, kun peleissä liehuu konfederaation lippu.
Miksi meidän poikiemme pitäisi pelata sen lipun alla?
Se on osa ylpeää historiaamme.
Se on ehkä osa sinun ylpeää historiaasi,
mutta ei helvetti soikoon meidän.
Hyvä on. Sekakouluissa on vain mustille tarkoitettuja kokoontumisia-
ja Martin Luther King-juttuja. Se ei ole minun historiaani.
Jos haluatte puhua kouluista, puhutaan sitten kouluista.
Pojillani ei ole helppoa koulussa.
Opettajat eivät edes opeta puolet ajasta.
Haluatko laittaa heidät samaan neekereiden kanssa?
Se vain pahentaisi tilannetta. Kysyit miksi. Haluan suojella poikiani.
Parempi vaan, jos hän ei tule tielleni.
Minä tulen rinnallesi, veli Ellis.
Howard, oletko seonnut lopullisesti?
- Kutsuit tuota miestä veljeksi. - Haluatko yhteispuheenjohtajaksi?
Kyllä. Tuo on rehellinen mies. Ainoa rehellinen mies tähän mennessä.
Hän vihaa minua, ja hän kertoi syyn.
Mutta sitten hän avasi sydämensä pojistaan.
- Miksi hän on samaa mieltä? - En tiedä.
- Se tarkoittaa, että hän on veljeni. - Kutsuiko tuo neekeri minua veljeksi?
Kuulitteko?
Minäpä kerron, mitä sinä olet, Howard.
Olet niitä isoja neekereitä. Menit pohjoiseen hankkimaan-
college-tutkinnon, hienot autosi ja pukusi.
Me olimme sillä välin täällä likaamassa kätemme.
Hetkinen. Mustien solidaarisuuskomitea on tehnyt töitä tässä yhteisössä...
Ole hiljaa, olet myöhässä taistelusta!
Sinulla ei ole hajuakaan, mitä oikeat mustat joutuvat kokemaan.
Et ansaitse puheenjohtajuutta. Hän ei ansaitse sitä.
Kutsuu tuota miestä veljekseen...
Otatko siis paikan vastaan?
KLAANIJOHTAJA JA NEEKERI- AKTIVISTI PUHEENJOHTAJIKSI
DURHAMIN CHARRETTE Paremman yhteisön puolesta
KAHDEN VIIKON PÄÄSTÄ TULE AUTTAMAAN!
OPERAATIO LÄPIMURTO
Jatkan taistelua valkoisten työläisten puolesta,
vaikka pitäisi istua sen kamalan Ann Atwaterin viereen.
ROTUMME ON KANSAKUNTAMME
CP Ellis ei minua pelota. Lopetamme vihdoinkin koulujen rotuerottelun.
Hän elää omassa fantasiamaailmassaan.
Täkäläiset eivät halua muuttaa asioita.
YSTÄVÄSI CARVIE KAUPUNGINVALTUUSTOON
HARRISIN YLÄKOULU VALITTU CHARRETTEN PITOPAIKAKSI
PELASTAKAA KOULUMME
CHARRETTE ALKAA TÄNÄÄN!
Huomenta, herra Ellis. Puheenjohtajien toimisto on kulman takana.
Kiitos.
Sanon vain, että lapsemme ovat pahasti jäljessä, melkein vuoden.
Valkoisten opettajien saaminen ei auta heitä saavuttamaan muita.
Heillä on jo valkoisia opettajia. Kyse ei ole siitä, vaan kirjoista.
Uudemmat kirjat eivät korvaa koko vuotta.
Ei kyse ole mistään uudemmasta.
Mikä sinun nimesi on, punapaitainen poika?
- Miles. - Miles.
- Minkä luokan suoritit juuri? - Lukion toisen.
Minkä luokan kirjoja luit?
Oppikirjat olivat kymppiluokkalaisille.
- Miten se sitten toimii? - Miten mikä toimii?
Laitatko vuoden jäljessä olevia mustia lapsia valkoisten kanssa,
jotka eivät ole?
Miten luokkaa opetettaisiin? Se ei vain ole mahdollista.
Hankkikaa vaan oikeat kirjat, mutta sitä luokkaa ei vaan voi opettaa.
OPPIKIRJAT
KONFEDERAATION LIPPU
TUKIOPETUS
MAKSUTON KOULURUOKAILU
Jakaudumme huomenna pienempiin ryhmiin-
ja alamme takoa eri päätöskohtia. Teemme joka ilta täällä yhteenvedon.
Huomasitte nämä pöydät lavalla. Herra Ellisin ja neiti Atwaterin lisäksi-
valitaan vielä kymmenen teistä osaksi senaattiamme.
Senaatti äänestää päätöksistä charretten viimeisenä iltana.
Ellei ole mitään muuta, taidamme kaikki kaivata unta.
- Niin, pastori? - Herra Riddick.
Tämä on ollut jännitteinen päivä.
Olisi ehkä viisasta lisätä jotain positiivista joka kokouksen lopuksi.
Jotain mielialaa kohottavaa.
Se on hyvä idea. Mitä teillä oli mielessä?
Huomasin, että täällä on piano.
Mitä jos laulaisimme gospelmusiikkia joka illan päätteeksi?
- Hyvä on. - Neekerimusiikkia!
- Mitä sanoit? - Hän taisi sanoa sitä neekerimusiikiksi.
Gospelilla ei ole mitään tekemistä värin kanssa.
- Siinä on kyse Jumalasta. - Niin, mutta hän on oikeassa.
Gospelmusiikki on ehdottomasti mustille.
Olen vähän yllättynyt, että pastori ehdotti jotain niin yksipuolista.
- Olen vähän pettynyt. - Arvostan mielipidettäsi.
Nämä ihmiset haluavat gospelmusiikkia.
Miten sinä haluaisit edustaa väkeäsi?
Haluaisin laittaa klaanin materiaalia esille charretteen.
Klaanin materiaalia?
- Se ei ole sama asia. - Tiedän.
- Emme voi sallia sitä, se on vain vihaa. - Hän suostui gospeliin.
- Ei kiinnosta pätkääkään... - Meidänkin pitää suostua.
Jos niitä juttuja ilmestyy tänne, siitä tulee mellakka.
Voit olla varma, että sitä johdan minä.
Nytkö näytät "Kovistelija Annien" minulle?
Olen kuullut juttuja sinusta. Puhut vain, muttet kuuntele.
Yritämme ymmärtää toisiamme täällä ja lopettaa tappelun.
Lopetan, kun ei ole enää minkä puolesta tapella.
Sitten loppuelämäsi on pelkkää ylämäkeä.
Minä annan sillä välin sen miehen puhua niin kauan kuin mahdollista.
CP.
Se esittely, jonka haluat tuoda...
Voimme suostua siihen, mutta ihmiset eivät ilahdu siitä.
Järjestä jotain turvatoimia. En aio olla vastuussa siitä.
- Tämä on minun turvani. - Tuo ase ei kuulu tänne.
Haluan pitää sen lähellä siltä varalta, että sen pitää puhua puolestani.
Tämä puhuu minun puolestani.
- On minulla raamattu. - Onko? Oletko lukenut sen?
Totta kai olen. Käyn kirkossakin sunnuntaisin.
- Sitten sinun pitäisi tietää. - Tietää mitä?
Sama Jumala teki meidät molemmat.
HARRISIN YLÄKOULU
- Tässä on kaikki, herra Ellis. - Hyvältä näyttää.
Kiitos, herra Ellis.
Jako rodun mukaan: kuusi mustaa ja kuusi valkoista.
Senaatin jäsenet kiertävät työryhmissä tarkkailemassa ja osallistumassa.
Charretten viimeisenä iltana te äänestätte jokaisesta päätöskohdasta.
Viimeinen sana on siis meillä.
Viimeinen sana. Päätökseen tarvitaan kahden kolmasosan enemmistö.
Kahdeksan ääntä? Meidän pitäisi voida valita muut neljä valkoista jäsentä.
Me voimmekin mennä sitten kotiin.
Se ei ole käytännöllistä. Sen pitää olla oikeudenmukaista.
Olen samaa mieltä ystäväni kanssa.
Jokainen neekeri täällä äänestää rotuerottelun poistamisen puolesta.
Se on kuusi automaattista ääntä. Sama ei päde kaikkiin valkoisiin.
Täällä on jo iso joukko liberaaleja.
Tässä huoneessa on neljä huomattavaa järjestöä edustettuna:
Klaani, Valkoisten kansalaisten neuvosto,
Mustien solidaarisuuskomitea-
ja Operaatio Läpimurto. Jokaisella on ääni.
Reilua olisi valita kahdeksan tavallista jäsentä.
Ei mustien vallan väkeä, ei klaania. Heitä ei hyväksytä.
Sovittu?
- Ei hänen väkeään? - Ei.
Eikä sinun väkeäsi.
Mitä te kuvittelette tekevänne?
Antakaa sen olla. Teidän pitää lukea tämä, eikä repiä sitä.
Klaani tarjoaa teille ikkunan, josta katsoa.
Lukekaa nämä jutut ja ymmärtäkää ne. Siten voitte ymmärtää heitä.
Pääsette etulyöntiasemaan. Onko selvä?
Alkakaa mennä. Charles, anna se tänne.
Pitäisi kertoa isällesi. Tiedät paremmin.
Lapsilla ei ole järkeä päässä, he...
- Ann, minne sinä menet? - Kotiin.
- Tiedän, että olet järkyttynyt. - Et tiedä mitään.
Sanoin, että oli tyhmä idea antaa hänen tuoda niitä juttuja tänne.
Siitä ei seuraa mitään hyvää! Sanon vielä tämän, Bill Riddick:
olet vielä isompi typerys, jos kuvittelet muuttavasi mitään tällä kokouksella.
- Onko näin? - On!
Niin kauan kuin maailman CP Ellisit saavat tahtonsa läpi, mikään ei muutu.
Haluatko puhua "Kovistelija Anniesta"?
Jos jatkat sen kalpeanaaman nöyristelyä kuin Setä Tuomo,
näet sen kovistelijan.
Palaa pohjoiseen, minne kuulut, koska et tiedä yhtään mitään.
VALKOISET-MUSTAT
Marion Wilson.
Selvä, sitten toinen kulho.
Sam Watford.
- Onko se Scooter Watfordin poika? - On.
Hän ei tuota ongelmaa.
- Oletko varma? - Melko varma.
Hän menetti työpaikkoja boikottien aikana. Se on vielä arka paikka.
En kyllä pidä noista viiksistä. No, Earl Weeks.
- Hän on meidän puolellamme. - Mistä tiedät?
Hän on ollut kirkon diakoni lapsuudestani asti.
Hän ei pidä kenestäkään.
- Hyvä mies. - Kaksi kahdesta.
Tämän tytön kanssa tulee ongelmia. Maddy Mays, blondi ikkunan vieressä.
- Hän on sairaanhoitaja. - Durhamin sairaalassa.
Oikea ihmisystävä. Siitä voi tulla murheita.
Viimeinen on Lee Trombley.
- Trombleyn rautakauppa. - Route 9:llä.
- Mitä tiedämme? - En tiedä hänestä, CP.
Saattaa olla ongelma. Hän alkoi hoitaa kauppaa isänsä kuoltua.
Perheellinen mies, kaksi lasta kai.
- Ja? - Kaikki työntekijät ovat neekereitä.
Joka ikinen, kaikki ylimpiä ystäviä.
On kai sitten aika tutustua Lee Trombleyyn.
Voinko auttaa, sir?
- Onko Lee täällä? - Ei juuri nyt, sir.
Minä olen kaupanhoitaja. Voinko auttaa?
Ei, tulen takaisin joskus toiste.
Ajatuksia, huomioita?
Ei tarvitse nostaa kättä, Maddy.
On kiva kerrankin nähdä ihmisten puhuvan.
Ei se ole puhumista, vaan huutamista.
Hyvä on, se on kiistelyä, mutta ihmiset kuuntelevat toisiaan.
- Oikeasti. - He kiistelevät.
Kukaan ei ole vieläkään vastannut, mitä apua sekakoulusta on lapsilleni.
- Ei siitä haittaakaan voi olla. - Totta hemmetissä voi.
Haluaisin tietää miten.
Minä en ainakaan halua, että tyttäreni istuu tunnilla neekeripojan vieressä.
En halua, että hän syö tai menee tansseihin sellaisen kanssa.
Välität siis tyttärestäsi, etkä halua, että hänelle sattuu mitään.
- Mitä sitten? - Sitä me teemme vanhempina.
Kun he ovat pieniä,
yritämme estää heitä koskemasta lieteen, jotta he eivät pala.
Opetamme heitä pureskelemaan pieniä paloja, jotta he eivät tukehdu.
Murehdimme ensimmäistä koulupäivää, ensimmäistä ajokertaa ja työpaikkaa.
Haluamme heidän välttyvän tuskalta, jota koemme.
No niin... Otetaanko nyt käsistä kiinni ja aletaan laulaa "Kumbayaa"?
- Näemme, mitä yrität sanoa. - Mitä?
Ettei mustien ja valkoisten välillä ole eroa,
koska murehdimme lapsistamme.
- Olemme kaikki samanlaisia. - Itse asiassa ei, emme ole.
En sanonut ihan kaikkea.
En sanonut, että mustien täytyy murehtia täysin erilaisesta tuskasta.
Lastemme päälle syljetään ilman syytä.
Lastemme pitää väistää jalkakäytävällä valkoisia, tai heidät hakataan.
He eivät saa istua minne haluavat, pelata tai käydä koulua missä haluavat.
Tämä on sitä tuskaa, jota he kokevat joka päivä,
koska emme voi säästää heitä siltä.
Kyllä, se on...
Se on avuton tunne.
Avuttomampi kuin osaat kuvitellakaan.
- Lankesit suoraan siihen. - Niin. Näitkö Trombleyn ilmeen?
Pääsitkö eteenpäin Trombleyn kanssa?
Hän ei ollut siellä. Hänellä on tosiaan musta kaupanhoitaja.
- Missä pääsemme sitten lähelle? - Nyt, keräännymme ympärille lounaalla.
Kuunnelkaa, kaikki. Kokeilemme jotain erilaista tänään.
Ruokalan jokaisella paikalla on nimikortti.
Se on paikkanne charretten loppuun.
Ette saa siirtää nimikorttianne.
Arvasitte oikein: vierustoverinne ei ole samanvärinen kuin te.
Ja käsiteltävistä asioista ei saa keskustella. Puhukaa jostain muusta.
Vielä viikko...
En pysty.
Nämä kalapuikot ovat kuivia.
Jos emme voi muuttaa mitään muuta,
voimme vaatia parempaa kouluruokaa.
Emme saisi puhua näistä asioista.
Olet kai oikeassa.
Howard oli väärässä, vai mitä?
Väärässä?
Hän ei ollut väärässä siitä, mitä mustat lapset joutuvat kokemaan, mutta...
Hän oli väärässä siitä, ettet tiedä, miltä avuttomuus tuntuu.
Miten niin?
- Sinulla on poika Murdockissa, eikö? - En halua puhua siitä.
- Yritän vain... - Ann, älä puhu pojastani.
- Älä koskaan puhu pojastani. - Selvä.
Charretten toisen viikon alkaessa...
osanotto näyttää kasvavan...
kaupunginvaltuusto odottaa charretten päätöstä...
- Isä! - Mikä hätänä?
- Mitä nyt, kulta? - Larry.
- Mitä täällä tapahtuu? Kuka tämä on? - Alvin, hän tuli perjantaina.
Hei, ei hätää...
Hae hänen kirjansa.
- Ei hätää, ei mitään hirviötä. - Luen sinulle kirjaasi...
Vickie tässä.
- Lue hänelle. - Hyvä on. Se on lempikirjasi.
Tulen pian. Vickie lukee sinulle.
- Olen siskosi Vickie. - Vie hänet pois.
Kuka täällä on vastuussa?
- Voinko auttaa, herra Ellis? - Voinko puhua jollekin toiselle?
- Pikku hetki. - Hän...
- Tarvitsen apua. - Ei, sir. Menkää oven ulkopuolelle.
- Poikani pitää saada pois huoneesta. - Menkää hetkeksi ulkopuolelle.
- Rauhoittukaa. - Poikani pitää päästä pois.
- Pojallanne ei ole hätää. - Hän pelkää. Ei, hänet pitää siirtää.
Heti paikalla, tai se toinen. Poikani pelkää.
On tärkeää, että potilaat pysyvät tutussa ympäristössä.
Jos heitä siirretään liian usein, he kiihtyvät...
- Antakaa Larrylle yksityishuone. - Meillä on sääntöjä.
En välitä säännöistänne. Jollette siirrä häntä, minä teen sen.
Ette siirrä, herra Ellis. Soita vartijat paikalle.
Rauhoittukaa nyt.
Luoja... Kuinka paljon se olikaan?
Yksityishuone on 75 dollaria enemmän viikossa. Haluatteko maksaa siitä?
- Tässä on 16... - Kuunnelkaa minua.
Larry tottuu siihen.
Teidän olisi pitänyt kertoa. Kukaan ei kertonut,
että se poika tulisi huoneeseen.
- Se oli viime hetken... - Teidän olisi pitänyt kertoa.
ETSI HÄNET
Hänen huonetoverinsa ulvoi ja huusi, mutta en saanut siirtää häntä.
Haluan viedä hänet kotiin.
Hänen on parempi olla meidän luonamme.
Hän ei kuulu sinne. Hän ei ole samanlainen kuin muut.
Kyllä hän on, Claiborne.
Näen hänet huomenna. Hän voi varmasti ihan hyvin.
- Oletko sinä kunnossa? - Olen vain väsynyt.
Nähdään kotona. Rakastan sinua.
- Voinko auttaa? - Sinä et, mutta Bernadette voi.
- Pikku hetki. - Kiitos.
Neiti Atwater! Hyvänen aika...
- Miten olet voinut? - Hyvin, muru. Entä sinä?
Hyvin, ihan hyvin. Miten voin auttaa?
Missä Larry Ellis on?
- Bernadette... - Niin, neiti Atwater?
Tarvitsen palveluksen.
- Se ei ole reilua. - Ei niin, mutta siitä puuttuu yli puolet.
Hän ei täytä koskaan tietoja ja odottaa meidän tekevän kaiken.
Meidän täytyy käydä hänen työnsä läpi.
Hei! Missä Larry on? Missä poikani on?
Hän ei ole huoneessaan. Mitä tapahtui?
Ei mitään, neiti Ellis. Hänet siirrettiin.
Tosi mukavaa.
Hei, muru, äiti tässä.
Äiti tässä, Larry.
Onpa se mukavaa musiikkia.
Mitä?
Ei, se on hyvä...
Mutta...
Selvä, nähdään kotona.
- Haluan puhua kanssasi. - Vihdoinkin.
Mitä sinä...
Minä en...
En pyytänyt apuasi. Osaan pitää huolta omasta perheestäni.
Selvä. Sitä minä vain teen.
- Mitä ikinä se on, älä tee sitä minulle. - En tehnytkään sitä sinulle.
- Anna palaa, Chester! - Ole hiljaa. Tuosta ei ole apua.
Älä hänestä välitä, poika! Hänellä on kaksi paloa.
He pidättävät häntä. Ei hätää.
Tulen kohta.
- Pelaako poikasi tänään? - Herra Ellis. Ei, vaan veljenpoikani.
- Sano vaan CP. Haluatko oluen? - Kiitos.
Miten charrette menee mielestäsi?
Se on mielenkiintoista.
- On kiva kuulla molempia puolia. - Niin.
Meidän pitää tehdä päätöksiä.
Se neekerikaveri, joka tulee...
- Hoitaako hän rautakauppaasi? - Kyllä, jo kaksi vuotta.
- Hänen nimensä on Emmett. - Luotatko, että hän hoitaa asiat?
Anteeksi, olen vain utelias. En voisi uskoa huoltoasemaani sellaiselle.
Hän on vaimoni lisäksi ainoa henkilö, johon luotan.
- Miten niin? - Hän ja minä...
Olimme Vietnamissa yhdessä.
- Ai, olit Vietnamissa. - Kaksi kertaa, pääsin pois vuonna 68.
- Entä sinä? - Ei, en...
En.
Niin... Tiedän, kuka olet ja mitä haluat minusta.
- Mutta en... - Ei, Lee.
Armeijassa urheasti palvelleen miehen ei tarvitse kuulla mitään muuta minulta.
Äänestä mitä haluat. Kunnioitan sitä.
Herra Ellis...
Myös Emmett palveli maatamme.
Hän oli paljon urheampi kuin minä.
No niin. Ajattelin, että voisimme viimeisenä päivänä tehdä opintoretken.
- Minne? - Äänestys on maanantai-iltana.
On tärkeää, että näemme omin silmin, mistä olemme puhuneet viime viikot.
Tämä on ollut pitkä päivä, mutta tämä on viimeinen.
Varovasti. Katsokaa, mihin astutte.
- Mikä sotku. - Ovet täytyy pitää auki hajun takia.
- Voin vain kuvitella. - Se auttaa.
Paljon lapsia kesäkoulussa.
Tämä ei ole kesäkoulu. He yrittävät saada viime vuoden loppuun.
Oppilaat saavat vuorojärjestelmän takia vain kolmisen tuntia opetusta päivässä.
He yrittävät vielä ottaa kiinni.
Mitä kuuluu? Saitko kengät, jotka lähetin?
- Äiti. - Heippa.
- Onko tämä sinun tyttösi? Hei. - Hei.
Marilynn, tämä tässä on herra Ellis.
- Minun pitää mennä tunnille. - Selvä, kulta.
Hän katsoi minua kuin jotain hirviötä.
Mitä odotit?
- En tiedä. Yritän parantaa asioita. - Miten tämä parantaa asioita?
En minä... He halusivat rotuerottelun pois ravintoloista, joten teimme sen.
Sitten tulivat bussit, vessat ja leikkipuistot.
Tuen rahoitusta, jotta heidän kouluistaan saataisiin parempia.
Jos he saavat paremmat koulut, he eivät tunge meidän kouluihimme.
Muuta meillä ei olekaan jäljellä. Ehkä lakkaamme sitten tappelemasta.
Mitä sinä sitten teet?
Mitä?
Kun kaikki lakkaavat tappelemasta, kenen kanssa tappelet?
KLAANIN JOHTAJA TUTUSTUMASSA MUSTIEN KOULUUN
Tullaan.
- Voinko auttaa? - Hei, Ann. Minä olen...
Olen Mary Ellis, Claibornen vaimo.
Anteeksi, että tulin näin yllättäen...
Halusin kiittää siitä, mitä teit perheellemme ja pojallemme Larrylle.
Ole hyvä, tule sisään.
- Kiitos. - Käy peremmälle.
- Toivottavasti pidät jääteestä. - Pidän minä.
- Voiko Larry nyt paremmin? - Kyllä.
Joskus on vaikea...
pitää hänet rauhallisena.
- Onko Larry aina ollut sellainen? - On.
Kun hän oli pieni, hän ei vähitellen pystynyt enää tekemään asioita.
Onko CP aina ollut sellainen?
Se oli hauskaa...
Jotakuinkin.
Hän oli joskus tosi hyvä baseballin pelaaja.
- Niinkö? - Hyvin lupaava.
Collegeista tultiin katsomaan häntä tänne Liberty Parkiin.
Tapasimmekin siellä.
Hän tuli luokseni niin hermona, ettei pystynyt edes puhumaan. Niin komea...
- Mitä? - CP komea?
Hän oli.
- Kiitos vielä. - Ole hyvä.
- Ann... - Niin?
Claiborne on...
Hän tekee parhaansa.
- Hei sitten. - Näkemiin, rouva Ellis.
- Juttelen hetken CP: n kanssa. - Selvä, Floyd.
Miten menee, Floyd?
Annatko yhden?
Näitkö lehden?
En voinut sille mitään, se kuuluu siihen charrette-hommaan.
Se ei näytä hyvältä.
Ei sillä ole väliä. Tärkeintä on, mitä se on.
Niinkö? Onko se sitä, että vaimosi kaveeraa Ann Atwaterin kanssa?
Mitä?
Pari poikaa näki heidät tänään.
Miten voin selittää sen?
Hän teki jotain Larrylle. Mary varmaan vain kiitti häntä.
- Tekevätkö neekerit sinulle palveluksia? - Lopeta tuo jauhaminen.
Mary on aina tehnyt oman päänsä mukaan.
Se ei liity mitenkään siihen, miten minä hoidan asiani.
Jos haluat sanoa jotain, sano se.
Katso ympärillesi. Kaikki nämä pojat kunnioittavat sinua.
He tarvitsevat sinua.
En tiedä, mitä tarkoitat. Tässähän minä olen.
- Oletko? - Teen kaiken mitä voin.
Onko herra Trombley paikalla?
- On, hän... - Voinko auttaa?
Olemme Durhamin paloturvallisuus- ja hengenpelastuslaitokselta.
- Meillä on satunnaistarkastusmääräys. - Sunnuntaina?
Teemme tarkastuksen, kun määräys tulee.
Haluamme nähdä kytkintaulunne ja vaarallisten aineiden säilytyspaikan.
Selvä, toki. Tulkaa tännepäin.
Näyttää siltä, että kytkintaulunne eivät ole määräysten mukaisia.
Molemmilla puolilla on oltava 70 sentin välys. Teillä se on vajaa 60 senttiä.
Ne ovat olleet samanlaisia 20 vuotta, siitä asti kun olin pieni.
Asia pitää joka tapauksessa korjata, ennen kuin voitte avata uudelleen.
- Avata uudelleen? - Suljemme liikkeen toistaiseksi.
Ei, en voi sulkea liikettä. Tämä on minun yritykseni...
Mitä heidän pitäisi tehdä?
Näiden poikien täytyy lähteä täältä. Nyt.
Kuten sanoin...
Jos korjaatte asiat, voitte avata taas hyvin pian.
Mukavaa päivänjatkoa, herra Trombley.
Jopas jotakin...
Oletpa sinä nätti tapaus.
Kuka sinä olet? Mitä te haluatte?
Rauhoitu, Maddy. Olemme vain...
ystäviä.
Älä, ole kiltti.
Ei hätää...
Näissä kuvissa ei ole neekereitä.
Kuulimme, että olet ehkä neekerien ystävä, mutta en näe niitä seinällä.
Haluamme varmuuden vuoksi kuulla, kun sanot sen.
Sanon sen?
Niin, sano, ettet ole neekerien ystävä.
En ole neekerien ystävä.
- Uudestaan. - En ole neekerien ystävä.
Sitten olemme kai saaneet väärää tietoa.
Tämä käynti olikin turha.
Kiitos oluesta, Maddy.
- Olut? - Kiitos, Doreen.
- CP, terve! - Miten menee, pojat?
- Tule istumaan. - Ei...
Tämä on ollut pitkä viikko. Lähden tämän oluen jälkeen.
- Tule nyt, me juhlimme. - Mitä te juhlitte, Wiley?
Juhlimme sitä, että saat äänesi.
Eikö se ole vähän aikaista? Mutta pitäkää hauskaa.
Mitä tiedät äänistä?
Suljitko liikkeen?
- Mitä teet täällä? - Suljit Lee Trombleyn liikkeen.
- Siitäkö tässä on kyse? - Sitä ei olisi tarvinnut tehdä.
Tämä ei ole hyvä hetki. Sisällä on lahjoittajia.
- Et vastannut kysymykseeni. - Yritämme vain jeesata sinua.
Sano sitä vaikka vakuutukseksi. Huomenna on tärkeä äänestys.
Se mies palveli maataan, kaksi kertaa Vietnamissa.
Hän on työtä tekevä mies.
"Suojele valkoisia työläisiä." Etkö sano aina niin?
CP. Joskus on välttämättömiä pahoja.
Suuremman hyvän puolesta. Niiden päätösten teko on minun tehtäväni.
Sinun täytyy vain luottaa minuun.
Mene takaisin juhliisi.
Onko nyt kaikki hyvin?
Floyd soitti, he haluavat sinut klaverniin.
Klaverniin?
Joku kokous puoli yhdeksältä.
Etkö tiennyt?
Oletko kunnossa? Näytät väsyneeltä.
- Kulta? - Olen minä kunnossa.
- Oletko sinä? - Olenhan minä.
Hän tuli.
Tule ylös, CP.
Mitä on meneillään?
Arvon klaanilaiset,
seiniemme sisällä tapahtuu toisinaan ihmeellisiä asioita,
joihin täytyy puuttua.
Se on osavaltion johtajana minun tehtäväni.
Taistelussa kommunismia, rotuerottelun poistamista ja sekarotuisuutta vastaan-
käännymme niiden puoleen, jotka voivat johdattaa meidät-
puhtaaseen, valkoiseen tulevaisuuteen.
Täällä Pohjois-Carolinassa on yksi sellainen mies.
Ylistetty kyklooppinne, CP Ellis.
Siispä...
Tunnustuksena tämän miehen väsymättömistä ponnisteluista,
kaukonäköisyydestä ensimmäisten nuorisojoukkojen perustamisessa...
Taidankin vain lukea tämän. Tässä sanotaan:
"Amerikan yhdistyneet klaanit-
suo täten Claiborne Paul Ellisille kunnian-
tulla nimitetyksi Pohjois-Carolinan vuoden 1971 ylistetyksi kykloopiksi."
Mitä sanot?
Miten niin et ole oikea ihminen? Äänestys on tänä iltana.
- On varmaan joku toinen. - Ei ole ketään muuta, Maddy.
Olet kuullut ja nähnyt kaiken. Kukaan ei voi ottaa paikkaasi.
Mistä tämä sai alkunsa?
- Mitä tapahtui? - Ei mitään. Minä vain...
Ei mitään. Suokaa anteeksi.
Maddy Mays ei halua äänestää. Tuosta vaan, ihan yllättäen.
Mitä teit tytölle? Näin, miten hän katsoi... Älä keskeytä.
Senkin pelkuri.
- En ole mikään pelkuri. - Oletpa.
Et voinut tehdä sitä täällä, koska ihmisillä on omat ajatuksensa.
Et voittanut täällä, joten korjasit sen muualla.
- Minun ei tarvitse kuunnella tätä. - Nyt kuuntelet.
Mitä pelkäät niin kamalasti?
- En pelkää mitään. - Pelkäät, että menetät hallinnan.
Pelkäät menettäväsi jotain, mitä sinulla ei edes ole!
Olet köyhä. Sinulla on pelkkiä ongelmia, kuten meillä kaikilla.
Puhut hallinnasta... Et hallitse mitään sen enempää kuin kuu-ukko!
Olet isompi pelkuri kuin luulin.
Viiden uutiset.
Odotettuun charrette-äänestykseen on enää muutama tunti.
Tavoitimme WDNC: n Ken Meadowsin,
joka oli charretten ulkopuolelle kokoontuneiden oppilaiden seurassa.
- Uskotko, että siinä käy hyvin? - Saattaa käydäkin.
Olen samaa mieltä.
- Minä en. - Mikset?
Ensimmäisenä päivänä, kun menin sinne, jouduimme tappeluun.
Mutta ei se mitään.
Ei sillä ole väliä, mitä koulua käy. Koulutuksen saa joka tapauksessa.
Aion ilmoittautua nyt, ja siitä tulee minun kouluni.
Oletko huolissasi tyttäresi puolesta, tai onko hän?
Olen huolissani hänen puolestaan, ja hän on huolissaan koulutuksestaan.
Laverne, puhuin juuri äidillesi. Hän sanoi, että olet huolissasi. Oletko?
- Erittäin huolissani. - Miksi?
Haluan olla täysin varma tästä ja haluan, että he tietävät mitä tekevät.
Uskon, että se onnistuu, jos kaikki tekevät yhteistyötä.
Tämä tuskin on heidän ensimmäinen kertansa. Lopulta täytyy olla yhdessä...
- Teit hienoa työtä, Ann. - En...
Ainoa asia, jota ihmiset halusivat, emme saaneet sitä heille.
Ei pidä paikkaansa, osa tulee ilahtumaan.
En koskaan ajatellut, että olet Setä Tuomo.
Ajattelitpa.
- Kovistelija Annie, vai? - Äläkä unohda sitä.
Tervetuloa.
Mikä taival tämä onkaan ollut.
Olette osoittaneet omistautumisenne näinä viikkoina.
Tuloksesta huolimatta teidän pitäisi olla ylpeitä.
Päätös, jonka olette esittäneet senaatille, on selvä.
Se on tarkkaan mietitty ja ennen kaikkea rohkea.
Päätös koostuu kolmesta kohdasta.
Luettuani jokaisen, kutsun senaatin jäsenet antamaan äänensä.
Jokaisen kohdan hyväksyntä vaatii kahden kolmasosan enemmistön.
Se on kahdeksan ääntä.
Ensimmäinen kohta.
Yksi musta ja yksi valkoinen oppilas valitaan joka vuosi-
Durhamin koululautakuntaan.
Äänestän kyllä.
KYLLÄ-3 EI-1
Herra Watford.
Sanon ei.
Minä äänestän kyllä.
Ensimmäinen kohta hyväksytään kahdeksalla äänellä.
HYVÄKSYTTY
Toinen kohta. Kesäopetus lisätään koululautakunnan budjettiin,
jotta mustat oppilaat pääsevät samalle tasolle valkoisten kanssa.
Herra Weeks.
- Äänestän ei. - Herra Cox.
Äänestän kyllä.
Toinen kohta hyväksytään kahdeksalla äänellä.
HYVÄKSYTTY
Kolmas kohta.
Rotuerottelun lopettaminen julkisissa kouluissa.
Yhteenvetona: tässä vaaditaan rotuerottelun täydellistä poistamista-
tämän kouluvuoden syyslukukaudelta lähtien.
"Täydellinen lopettaminen" määräytyy rotukertoimen avulla.
Joka koulussa tulee olla vähintään 25 prosenttia kumpaa tahansa rotua.
Oppilaille tulee lisäksi järjestää koulukuljetus,
jotta kerroin voidaan toteuttaa paremmin.
Aloitamme äänestyksen tältä puolelta neiti Wilsonista.
Äänestän kyllä.
Herra Watford.
Äänestän ei.
Herra Mose.
Äänestän kyllä.
Herra Weeks.
Äänestän ei helvetissä.
Herra Cox.
Äänestän kyllä helvetissä.
Herra Trombley.
Kiitos, herra Riddick.
Uskon rotuerottelun poistamiseen ja äänestän kyllä.
Ei sillä ole merkitystä.
Pastori.
Jumala oppaanani äänestän ylpeänä kyllä.
Neiti Mays.
Vaikka uskon, että sitä tulisi harkita tulevaisuudessa...
en usko, että nyt on oikea aika lopettaa rotuerottelu.
Äänestän kunnioittavasti ei.
Herra Clement.
On ollut kunnia saada tutustua teistä useimpiin näinä viikkoina-
ja käsitellä näitä tärkeitä asioita.
Vaikka pelkään, että ääneni on turha, äänestän silti.
Äänestän kyllä rotuerottelun lopettamisen puolesta.
Herra Keith.
Ei.
Neiti Atwater.
Kyllä.
Taisimme vihdoin vaientaa hänet.
Ja herra Ellis.
Kiitos.
Minä...
Toistan ensin, mitä herra Clement sanoi: oli mukava tutustua osaan teistä
Tiedän, että monet tulevat pettymään tulokseen.
Minä...
Ennen kuin jatkan...
haluaisin näyttää teille jotain.
Tämä on klaanin jäsenkorttini.
Sain tämän 12 vuotta sitten.
Se on ollut siitä lähtien lompakossani.
Itkin, kun sain tämän. Kasvoin talossa, jossa opetettiin, että miehet eivät itke.
Mutta itkin silti.
Itkin, koska ensimmäistä kertaa elämässäni en tuntenut olevani yksin.
Olin toki naimisissa, minulla oli perhe. En tarkoita sellaista yksinäisyyttä.
Miehen odotetaan pitävän huolta perheestään.
Minulla oli vaikeuksia sen kanssa. Olimme ahdingossa.
Siispä... Minusta oli tullut osa jotain.
Jotain paljon itseäni suurempaa.
Kun minusta tehtiin johtaja, olin onneni kukkuloilla.
Vanha CP Ellis-parka, jonkin johtaja?
Se on oikeaa veljeyttä. Klaanissa pidetään toisista huolta.
Ketään ei jätetä jälkeen. Kaikki auttavat kaikkia.
Tässä kortissakin lukee "Non silba, sed anthar".
Se tarkoittaa: "Ei itsensä, vaan toisten puolesta." Se on mottomme.
Mutta nyt minulla on ongelma.
Se on ongelma...
Ihmiset ovat täällä tehneet juttuja toisten puolesta.
Viime viikot ovat olleet täynnä ihmisiä, jotka tekevät juttuja toisten puolesta.
He eivät ole vain valkoisia. Myös monet mustat auttavat muita.
Mutta olen klaanin johtaja, minun pitäisi vihata mustia.
Opetan ihmisiä vihaamaan mustia.
Heidän pitäisi olla meitä huonompia.
Jos en usko sitä, minun ei kuulu olla klaanin johtaja.
Enkä uskokaan sitä.
Ongelmani on siis, etten tarvitse tätä enää.
Herra Riddick, äänestän kyllä.
Jessus!
HYVÄKSYTTY
CP!
Niin.
- Missä avain on? - Hemmetti, Jeb!
Soita palokunta!
Seuraavana asialistalla on charrette-päätöksen toimittaminen.
Valtuusto tunnistaa neiti Atwaterin.
Haloo.
Selvä on, herra Ellis.
- Kuinka paljon? - Menetimme noin 2 500 litraa.
- Oli onni, ettei se räjähtänyt. - Niin...
Haluatko uutta tilalle? Voin lähettää auton huomenna.
- Ei, katsotaan, miten loppukuu menee. - Selvä.
- Mikä tämä on? - Allekirjoitus molemmille sivuille.
Kiitos, herra Ellis. Soita, jos muutat mieltäsi.
Herra Ellis.
Ymmärrän, jos teidän pitää irtisanoa minut. Kunnes on taas vilkkaampaa.
Arvostan elettä, mutta vielä ei olla niin pitkällä. Mene nyt ruokatauolle.
Selvä, herra Ellis.
Toivottavasti et tullut pyytämään minua puheenjohtajaksi jonnekin muualle.
Ei, tulin vain hyvästelemään.
- Palaatko Raleighiin? - Palaan.
- Mitä ongelmia olet aiheuttanut? - Järjestelen vain juttuja.
- Sitähän sinä teet. - Sitä minä teen.
Olisitpa ollut siellä, kun luovutimme päätöksemme.
Vanha Carvie Oldham ei edes tullut paikalle.
Olisinpa nähnyt sen.
- Miten jaksat? - Täällä oli vähän hankaluuksia.
- Yritän vain korjata kaiken. - Kuulimme siitä.
Olen pahoillani.
Ei se mitään, vaikka tuskin sillä on paljon väliä.
Kukaan ei tule enää tänne tankkaamaan.
No... Ehkä pian vilkastuu.
Mitä sinä siinä hymyilet?
Sitä minä vain teen. Kyllä sinä tiedät.
Jeb, meillä on asiakkaita!
Ann ja CP kiersivät maata yliopistoissa ja muissa paikoissa puhumassa-
yhteisestä kokemuksestaan.
Hän saa koko maailman hermostumaan suullaan, jos haluaa.
Luen aina lehdistä, kuinka Ann Atwater on ollut kaupunginvaltuustossa-
tai jossain ostoskeskuksessa boikotoimassa tai vaikka
Woolworthissa.
Hän vain rähjäsi, ja paikka oli täynnä klaanilaisia.
Sinä iltana CP oli raivoamassa, ja halusin leikata hänen päänsä irti.
Ensimmäisen tapaamisen jälkeen menin kotiin ja sanoin:
"Tämä on aivan hullua. En halua tehdä tätä.
Voin ansaita elantoni helpommallakin."
Bill Riddick johti charretteja muissa
yhteisöissä ja julkaisi kirjan prosessista.
Washington Post kirjoitti siitä jutun:
"Musta mies kutsuu klaanilaista veljeksi."
Kun isäni luki sen jutun, hän luuli, että olin tullut hulluksi.
Howard Clement valittiin Durhamin kaupunginvaltuustoon,
jossa hän palveli yli 30 vuotta.
CP on menettänyt paljon ystävyytemme takia.
Ei sellaisia muutoksia voi tehdä joutumatta maksamaan niistä.
Tiedän sen hemmetin hyvin. Ennen pitkää täytyy maksaa.
Meistä tuli läheiset, vaikka suutunkin hänelle joskus.
Olemme selvinneet näistä vuosista ja pysyneet 30 vuotta ystävinä.
CP Ellisistä tuli Durhamin AFL-CIO-ammattijärjestön organisoija.
Hän kuoli vuonna 2005. Ann piti muistopuheen hänen hautajaisissaan.
Hän jatkoi organisoimista kuolemaansa vuonna 2016 asti.
Lähes joka yhteisössä on CP Ellisejä ja Ann Atwatereja.
Heidät pitää vain tuoda yhteen,
ja heidän pitää kokea, mitä me koimme Durhamin charrettessa.
PERUSTUU OSHA GRAY DAVIDSONIN KIRJAAN "THE BEST OF ENEMIES".
Tekstityksen käännös: Sanna Autere